Na temelju članka 9. stavka 2. Zakona o plaćama u lokalnoj i područnoj (regionalnoj) samoupravi (“Narodne novine” br. 28/10 i 10/23) i članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21), Gradonačelnik Grada Gospića, dana 18. prosinca 2023. godine, donio je

**O D L U K U**

**o materijalnim i nematerijalnim pravima, drugim naknadama i visini osnovice za obračun plaća službenika i namještenika Grada Gospića**

**I.**

Ovom Odlukom u interesu službenika i namještenika Grada Gospića utvrđuje se da se sva materijalna i nematerijalna prava koja su službenici i namještenici Grada Gospića ostvarili iz rada i po osnovi rada temeljem Kolektivnog ugovora za službenike i namještenike u upravnim tijelima Grada Gospića („Službeni vjesnik Grada Gospića br. 2/11, 5/11, 2/12, 8/13, u daljnjem tekstu: Kolektivni ugovor), a koji je istekao 08. ožujka 2015. godine, nastavljaju primjenjivati u istom opsegu i razini do sklapanja novog Kolektivnog ugovora, osim odredbi članka 33. stavka 2. Kolektivnog ugovora koje zamjenjuju odredbe točke II. ove Odluke.

**II.**

Osnovica za obračun plaće službenika i namještenika Grada Gospića ovom Odlukom utvrđuje se u iznosu od 600,00 eura (slovima:šeststotinaeura) odnosno 4.520,70 kuna (slovima:četiritisućepetstodvadesetkunaisedamdesetlipa) bruto.

Osnovica iz stavka 1. ove točke primjenjuje se počevši s plaćom za mjesec prosinac 2023. godine, koja se isplaćuje u mjesecu siječnju 2024. godine.

**III.**

Stupanjem na snagu ove Odluke stavlja se van snage Odluka o materijalnim i nematerijalnim pravima, drugim naknadama i visini osnovice za obračun plaća službenika i namještenika Grada Gospića („Službeni vjesnik Grada Gospića br. 14/22).

**IV.**

Ova Odluka stupa na snagu danom donošenja a objavit će se u “Službenom vjesniku Grada Gospića” i važi do sklapanja novog kolektivnog ugovora kojim se utvrđuju prava i obveze iz rada i po osnovi rada službenika i namještenika Grada Gospića.

KLASA:120-01/23-01/2

URBROJ: 2125-1-02-23-01

U Gospiću, 18. prosinca 2023. godine

 GRADONAČELNIK GRADA GOSPIĆA

 Karlo Starčević, v.r.